CELEX: 22005D0208
Language: sl
Date: 2004-09-28 00:00:00
Title: 2005/208/ES: Sklep št. 1/2004 Pridružitvenega sveta EU–Bolgarija z dne 28. septembra 2004 o spremembah členov 2 in 3 Dodatnega protokola k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Bolgarijo na drugi strani glede podaljšanja obdobja iz člena 9(4) Protokola 2 k Evropskemu sporazumu

15.3.2005   
            
            
               SL
            
            
               Uradni list Evropske unije
            
            
               L 68/41
            
         
      SKLEP št. 1/2004 PRIDRUŽITVENEGA SVETA EU–BOLGARIJA
   
   z dne 28. septembra 2004
   o spremembah členov 2 in 3 Dodatnega protokola k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Bolgarijo na drugi strani glede podaljšanja obdobja iz člena 9(4) Protokola 2 k Evropskemu sporazumu
   (2005/208/ES)
   PRIDRUŽITVENI SVET JE –
   ob upoštevanju Evropskega sporazuma o pridružitvi med Evropskimi skupnostmi in njihovimi državami članicami na eni strani in Republiko Bolgarijo na drugi strani (1) („Evropski sporazum“),
   ob upoštevanju Dodatnega protokola k Evropskemu sporazumu in zlasti člena 4 sporazuma,
   ob upoštevanju naslednjega:
   
               (1)
            
            
               Dodatni protokol k Evropskemu sporazumu so pogodbenice podpisale 21. novembra 2002.
            
         
               (2)
            
            
               V skladu s členom 5 se Dodatni protokol uporablja začasno od datuma podpisa.
            
         
               (3)
            
            
               Razporeditev funkcij med izvedbenimi institucijami se je zaradi nedavnih sprememb v bolgarski zakonodaji spremenila.
            
         
               (4)
            
            
               Za zagotovitev usklajenosti med Dodatnim protokolom in bolgarskimi institucionalnimi spremembami je primerno, da se člena 2 in 3 Dodatnega protokola spremenita s prilagoditvijo sklicevanj na ustrezne bolgarske institucije. To je potrebno za izvajanje Dodatnega protokola v Bolgariji.
            
         
               (5)
            
            
               V skladu s členom 4 se Dodatni sporazum lahko spremeni s sklepom Pridružitvenega sveta –
            
         SKLENIL NASLEDNJE:
   Člen 1
   Člena 2 in 3 Dodatnega protokola Evropskega sporazuma o pridružitvi med Evropskimi skupnostmi in njihovimi državami članicami na eni strani in Republiko Bolgarijo na drugi strani se v zvezi s podaljšanjem obdobja iz člena 9(4) Protokola 2 k Evropskemu sporazumu nadomestita z naslednjim:
   
      „Člen 2
      Republika Bolgarija predloži Evropski komisiji program prestrukturiranja in poslovne načrte, ki izpolnjujejo zahteve iz člena 9(4) Protokola 2 in ki jih je ocenila in odobrila bolgarska Komisija za varstvo konkurence.
      Člen 3
      Komisija poda končno oceno o tem ali program prestrukturiranja in poslovni načrti izpolnjujejo zahteve iz člena 9(4) Protokola 2. Svet Evropske unije odloči o tem ali program in načrti izpolnjujejo zahteve iz zgoraj navedenega člena.
      Komisija v imenu Skupnosti redno spremlja izvajanje načrtov, za Republiko Bolgarijo pa isto nalogo opravlja Ministrstvo za finance.“
   
   Člen 2
   Ta sklep začne veljati na dan, ko ga sprejme Pridružitveni svet.
   
      V Bruslju, 28. septembra 2004
      
         
            Za Pridružitveni svet
         
         
            Predsednik
         
         S. PASSY
         
      
   
   
      (1)  UL L 358, 31.12.1994, str. 3.